Attilio Bettega

Attilio Bettega (født 19. februar 1953 død 2. mai 1985) var en italiensk rallyfører. Han døde den 2. mai 1985 etter en avkjøring på fartsetappe 4 i Rally Korsika da bilen hans kjørte av veien og inn i ett tre hvorpå bilen tok fyr og brant opp. Året etter døde også Henri Toivonen i en lignende ulykke i Rally Korsika.


== Karriere ==
Attilio startet sin rally-karriere i familiens mørke Fiat 128 Coupé i 1972 og 1973, og vinner Triveneto-mesterskapet. 
I årene 1974-1976 konkurrerte han med Opel Kadett, noe som ga han verdifull erfaring i et sunt og profesjonelt racing-miljø på nasjonale stier. 
Muligheten for å markere seg kom ved en sammenlagt-seier (vant 5 av 14 løp) i Trofeo Autobianchi A112 i 1977 i tandem med sin kone Isabella (noen ganger med Albertoni). Her er et modellbilde av bilen de brukte. Disse resultatene medførte at han kom i kontakt med Cesare Fiorio, Lancia's rally team's leder. 1.-premien i Trofeo Autobianchi A112 viste seg å være en Lancia Stratos HF og en startplass i Rally Valle d'Aosta hvor han tok en god 2.-plass bak fabrikk-sjåføren fra Lancia Sandro Munari. Rally Valle d'Aosta viste seg å være et Rally som Attilio ville gjøre det meget bra resultatmessig i, tre seire og to 2.-plasser på 5 år.
1979 var også meget bra resultatmessig med 12 starter, 11 fullførte løp(motortrøbbel i Rally Monte-Carlo) og 9 ganger på pallen.
Så i Rally Korsika i 1982 fikk han brukket begge beina i en ulykke, og var ikke tilbake i rally-setet igjen før neste sesong på samme sted.
I WRC-sirkuset kjørte Attilio Lancia Stratos, Fiat Ritmo 75, Fiat 131 Abarth og Lancia Rally 037 i sine 26 starter i WRC-sirkuset perioden fra 1978 - 1985. Attilio's mest brukte kartleser var Maurizio Perissinot, (ITA) (17 ganger) som også satt i bilen den 2. mai 1985, men kom fra det med helsa og livet i behold. Maurizio la opp som kartleser og 2.-fører i rally-sporten etter ulykken og døde i desember 2004. Markku Alen (FIN) og Massimo «Miki» Biasion (ITA) som kjørte samme type bil under Rally Korsika 1985 trakk seg fra videre konkurranse etter dødsfallet.
Andre kartlesere i WRC for Attilio var Arnaldo Bernacchini (ITA) (5 ganger), Sergio Cresta (USA) (1), Mario Mannucci  (ITA) (1), Gianni Vacchetto (ITA) (1) og Isabella Torghele (ITA) (1). 
På de 26 WRC-konkurransene han startet plukket han 47 Spesialetappe-seire. Hans første ble kapret på Rally San Remo 1979, og de 8 siste på samme sted (Rally San Remo) i 1984.


== World Rally Championship ==

*  I sesongene 1977 og 1978 ble FIA Cup for Drivers omorganisert. Dette inkluderte alle FIA Cup/WRC-løp, pluss 10 arrangementer utenfor FIA Cup/WRC.Gode plasseringer i andre løp

1.-plass i Trofeo Autobianchi A112 Abarth: 1977
1.-plass i Rally Valle d'Aosta: 1978, 1979, 1980 alle gangene i Fiat 131 Abarth
1.-plass i Rally Costa Smeralda: 1979 i Fiat 131 Abarth
1.-plass i Rally della Lana: 1979 i Fiat 131 Abarth
1.-plass i Rally 4 Regioni: 1979 i Fiat 131 Abarth
1.-plass i Rally del Ciocco: 1981 i Fiat 131 Abarth
1.-plass i Rally Monza: 1984 i Lancia Rally 037
2.-plass i Rally Valle d'Aosta: 1977 i Lancia Stratos, 1981 (ukjent bil)
2.-plass i Rally Antibes: 1978 i Lancia Stratos
2.-plass i Rally Hunsruck:1978 i Lancia Stratos
2.-plass i Giro d'Italia: 1979 i Fiat Ritmo 75 Abarth
2.-plass i Rally Isola d'Elba: 1979 i Fiat 131 Abarth
2.-plass i Rally Costa Smeralda: 1985 i Lancia Rally 037 for West Lancia Team
3.-plass i Rally San Marino: 1984 i Lancia Rally 037 for Martini Racing6.-plass sammenlagt i EM i Rally: 1979 med 140 poeng
Attilio's sønn Alessandro Bettega født 30. januar 1981 er også en aktiv rallyfører med debut i WRC i 2005 men hadde allerede kjørt i flere nasjonale og andre internasjonale løp fra 2001.
I Bologna i desember måned arrageres det årlig motorshow til ære for Attilio, og både Henning og Petter Solberg har vært med under showet.


== Referanser ==


== Eksterne lenker ==
(en) Attilio Bettega – eWRC-results.com 
(it) RallyClub Attilio Bettega
(en) MotorSportMemorial.org - Side om Attilio
(en) Profil på LanciaRally037.com også tilgjengelig på italiensk.
(en) Resultater på RallyBase.nl
(en) WRC-resultater på Gamma.Nic.fi Arkivert 24. mars 2008 hos Wayback Machine.
(it) Forumside med bilder av biler og Attilio
(en) Jonkka's World Rallye Archive Ikke komplette resultatlister men ekstra masse info.